ઔષધરૂપે તેની સિંગો અને પાન બંને વપરાય છે. ચીકાકાઈની સિંગોનો સ્વાદ અરીઠા જેવો સહેજ ખાટો, સહેજ કડવો અને વધારે પડતો તીખો હોય છે. ચીકાકાઈનાં પાન આમલી જેવા ખાટા અને રુચિ ઉપજાવનારા છે. ચીકાકાઈમાં બીજા ઘણાં ઔષધોય ગુણો રહેલાં હોય છે. જેવા કે, ચીકાકાઈની સિંગ કફને દૂર કરનાર અને વાયુનું અનુલોમન કરે છે. અનુલોમ એટલે નીચેની ગતિ. ઊલટીઓ કરાવવા પણ માટે ચીકાકાઈની સિંગોનો ઉપયોગ કરવામાં આવે છે. નાડીની ગતિ મંદ પડી ગઈ હોય એ વખતે તેનો ઉપયોગ કરવામાં ચીઆવે તો નાડીની ગતિ ઉત્તેજાઈને તીવ્ર બને છે. તેના ઉપયોગથી મૂત્રપ્રવૃત્તિ વધે છે. તેથી જ વૈદ્યો મૂત્રકૃચ્છ્ર, મૂત્રાઘાત, સોજો અને પથરીના રોગમાં તેને વાપરે છે.